ร้านน้ำแข็งไส ไสตล์เกาหลี บนชั้น2 i'am park สามย่าน โลโก้เป็นแม่มดน้อยขี่ไม้กวาด ตกแต่งร้านสีดำขาว น่านั่งดีครับ 

   สถานที่ร้านผมระบุทางไม่แม่นมากครับ แต่ตรงนี้มันเคยเป็นตลาดสวนหลวงเก่า อยู่แถวซอยจุฬา 22 มีที่จอดรถเยอะครับ จอดฟรี2ชม. ถ้าเป็นลูกค้า

  นอกจากน้ำแข็งไสแล้วก็จะมีพวกtoastและเครื่องดื่มต่างๆ ตอนแรกจะลอง แบบที่เป็น chocolate แต่เค้าแนะนำว่าจะออกหวาน เมนูแนะนำจะเป็น mango snow เราก็เอาแบบที่เค้าแนะนำ เลือกขนาดเล็ก130บาท ช่วงโปรโมชั่นนี้ ถ้าเลือก ขนาด Family 200กว่าบาท จะแถมขนาดเล็กให้1ที่ ค่อนข้างคุ้ม ถ้ามาหลายคน 

   เมนูที่สั่งจะเป็นน้ำแข็งไส รสชาติออก นมๆ ที่ต้องขอบอกเลยว่าเนื้อเนียนมากกกก เนียนกว่าที่เคยลองที่ไต้หวันอีก topมาด้วยมะม่วง และซอสมะม่วง รสไม่หวานมาก กำลังดีครับ ทานตอนอากาศร้อนๆนี่ช่วยได้เยอะเลย เจ้าของร้านบอกว่า original มาจากเกาหลี แต่ซอสมาปรับให้เข้ากับบ้านเรา
   
    เป็นอีกร้านที่ชวนให้มาชิมครับ มาไม่ยาก จอดรถสะดวก